Какво правите когато имате главоболие?
Взимате Аспирин.
Но за да достигне хапчето до главата ви, където е болката,
то минава през стомаха, червата и редица други органи преди това.
Хапчетата са най-ефективния и
безболезнен начин за приемане на лечение.
Поглъщането на всякакъв вид медикаменти обаче води до тяхното разреждане
и това е голям проблем особено за пациенти страдащи от ХИВ.
Когато взимат лекарства против СПИН,
тези лекарства служат за понижаване количеството на вируса в кръвта
и увеличаване броя на лимфоцитите тип CD4.
Но тези лекарства са известни със своите неблагоприятни странични ефекти
и са неефективни, най-вече, защото се разреждат преди да достигнат кръвта
и което е по-лошо, преди да достигнат най-важните места:
в източниците на ХИВ вируса в тялото.
Това са зони в тялото, като лимфните възли,
нервната система, а също и белите дробове,
където вирусът "спи"
и при пациенти подложени на постоянна терапия
не може лесно да се разпространи в кръвта.
При спиране на терапията обаче,
вирусът може да се събуди и да зарази нови клетки в кръвта.
Това създава голям проблем при третирането на ХИВ със сегашните лекарства,
които трябва да се взимат от пациентите през целия им живот.
Един ден седнах и си мислих:
"Как можем да приложим анти-СПИН терапия директно върху източниците,
без да рискуваме медикаментите да се разредят в тялото?"
За лазерен специалист като мен отговорът беше очевиден:
Лазерна технология, разбира се!
Щом лазерите могат да се използват в заболекарството,
за лекуване на рани от диабет и операции,
значи могат да бъдат ползвани за всичко,
включително и вкарване на лекарства директно в клетките.
Всъщност, в момента ние използваме лазерни импулси,
за да пробиваме извънредно малки дупки,
които се отварят и затварят почти мигновено в клетки заразени с ХИВ,
и така вкарваме лекарствата в тях.
Сигурно се питате как е възможно това.
Това което правим е да излъчим много мощен, но миниатюрен лазерен лъч
върху мембраната на клетки, заразени с ХИВ,
докато тези клетки са потопени в разтвор съдържащ лекарството.
Лазерът пробива клетката и тя поглъща лекарството
за няколко макросекунди.
Преди дори да сме узнали,
пробитата дупчица моментално се поправя от клетката.
Все още тестваме тази технология в епруветки
или Петриеви панички,
но целта ни е да я приложим
върху човешкото тяло.
Сигурно се питате как е възможно това.
Отговорът е: чрез "триглаво" устройство.
С първата "глава", която е лазерът ни,
ще може да направим разрез в инфектираната област.
С втората "глава", която е камера,
може да достигнем до зоната на инфекцията.
Накрая, използвайки третата "глава", която е пръскачка за
разпространяване на лекарствата, ние ги прилагаме директно върху
инфектираната зона, използвайки отново лазера за да пробием клетките.
Това може да не звучи като много за сега,
но един ден, ако тази технология се развие успешно, може да допринесе
за пълното унищожение на ХИВ вируса в човешкото тяло.
Точно така. Лек за СПИН.
Това е мечтата на всеки изследовател на СПИН --
лек, в нашия случай чрез лазери.
Благодаря.
(Аплодисменти)